चेतेश्वर पुजारा का शतक, वेस्ट ने सेंट्रल जोन पर 384 रन की बढ़त बनाई
दलीप ट्राॅफी में 2 सेमीफाइनल मुकाबले खेले जा रहे हैं। पहला नॉर्थ और साउथ जोन के बीच चल रहा है। वहीं, दूसरा मुकाबला सेंट्रल और वेस्ट जोन के बीच खेला जा रहा है। सेमीफाइनल के तीसरे दिन चेतेश्वर पुजारा ने वेस्टजोन की ओर से शतकWest took a lead of 384 runs on Central Zone, here South Zone all out for 211 runs
दलीप ट्राॅफी में 2 सेमीफाइनल मुकाबले खेले जा रहे हैं। पहला नॉर्थ और साउथ जोन के बीच चल रहा है। वहीं, दूसरा मुकाबला सेंट्रल और वेस्ट जोन के बीच खेला जा रहा है। सेमीफाइनल के तीसरे दिन चेतेश्वर पुजारा ने शतक जड़ा। उनकी सेंचुरी के बाद वेस्ट जोन ने दिन का खेल खत्म होने तक 9 विकेट पर 292 रन बना लिए। टीम की लीड 384 रन की हो चुकी है।
अलुर में दूसरा सेमीफाइनल खेला जा रहा है। तीसरे दिन का खेल खत्म होने से पहले नॉर्थ जोन की टीम दूसरी पारी में 211 रन पर ऑलआउट हो गई। 215 रन के टारगेट का पीछा करने उतरी साउथ जोन ने बगैर नुकसान के 21 रन बना लिए।
SF-1: वेस्ट जोन से पुजारा का शतक
बेंगलुरु के एम चिन्नास्वामी स्टेडियम में तीसरे दिन वेस्ट जोन ने 149/3 के स्कोर से अपनी पारी आगे बढ़ाई। दूसरे दिन फिफ्टी लगा चुके चेतेश्वर पुजारा ने सेंचुरी लगाई। वह 278 बॉल पर 133 रन बनाकर आउट हुए। वहीं सरफराज खान 6, हेत पटेल 27, अतीत सेठ 9 और धर्मेंद्र सिंह जडेजा 9 रन बनाकर आउट हुए।
दिन का खेल खत्म होने तक टीम ने 9 विकेट पर 292 रन बना लिए हैं। सेंट्रल जोन से स्पिनर सौरभ कुमार ने 4, सारांश जैन ने 3 और यश ठाकुर ने एक विकेट लिया।
SF-2: नॉर्थ जोन के प्रभसिमरन सिंह का अर्धशतक
तीसरे दिन नॉर्थ जोन ने अपनी दूसरी पारी 51/2 के स्कोर से आगे शुरू की। प्रभसिमरन सिंह ने 6 के स्कोर के आगे खेलना शुरू किया। सिंह ने 63 रन की अर्धशतकीय पारी खेली। अंकित कलसी 29, अंकित कुमार 29, निशांत संधू 15 बना सके। कप्तान जयंत यादव 1 रन पर आउट हो गए। पुलकित नारंग बिना खाता खोले लौटे। उनके बाद हर्षित राणा आए और 38 रन की पारी खेली। वैभव अरोड़ा 4 रन पर आउट हुए। वहीं, बलतेज सिंह (0) नाबाद रहे।
साउथ जोन के वैशाख चमके
साउथ जोन से दूसरी पारी में विजयकुमार वैशाख ने 5 विकेट लिए। वहीं, साई किशोर को 3 सफलता मिली। विद्वत कवेरप्पा को 2 विकेट मिले।
पढ़ें शुरुआती 2 दिन के खेल का हाल...
दूसरा दिन: नॉर्थ जोन को 54 रन की बढ़त
दूसरे दिन का खेल खत्म होने तक नॉर्थ जोन ने दूसरी पारी में साउथ जोन पर 54 रन की लीड बना ली। पहले दिन नॉर्थ जोन ने 198 रन बनाए थे। जवाब में साउथ जोन 195 रन ढेर हो गई।
वहीं, दूसरे सेमीफाइनल में सेंट्रल जोन दूसरे दिन 128 रन पर ऑलआउट हो गई। वेस्ट जोन ने पहले दिन 220 रन बनाए थे। अब वेस्ट जोन ने दूसरी पारी में 3 विकेट खो कर 149 रन बना लिए है। पूरी खबर पढ़ने के लिए यहां क्लिक करें...
पहले दिन शिवम मावी को मिले 4 विकेट
दलीप ट्रॉफी के सेमीफाइनल मुकाबले बुधवार से शुरू हुए। वेस्ट जोन की टीम ने पहले दिन का खेल खत्म होने तक 8 विकेट पर 216 रन बनाए। शिवम मावी ने 4 विकेट लिए। वहीं दूसरे सेमीफाइनल में नॉर्थ जोन की टीम 198 रन पर ऑलआउट हो गई। पूरी खबर पढ़ने के लिए यहां क्लिक करें...
